I nafn Faþurs, Sons oc þes Hælghæ Ande wi Magnus konunger oc Blanz drøtnyng met Guþz naþom Swerikis, Norikes oc Scane, witande at æncti ær wyssari æn døþrin oc æncti owissæri æn døzens tymi, thænkyænde oc at þen, som mykit hawer aaf Guþi oc hans helghu naþom hær i wærældinne, ær mykit oc harþlicæ plictugher Guþi aff þy til heþers oc þyænist at varæ. #5y huxum vi a oc gyørum Guþi oc hans signaþu moþer Marie til heþers, warræ bæggyæ syælum til helsu oc varræ syndæ afløsn, helbrugþu til hugh oc licama, Guþgawe at swa vare til syælinnæ, wart bæggiæ testament af þy goþze, Guþ hawer oss owærþughum hær i iorþrike iwi andræ mæn af synum naþom laant oc giwit. Først skypum wi oc sætyom til løsn varræ gyældæ …. Siþan giwum vi til kirkiunnæ bygnyng i Vpsalum hundraþa mark suenscæ penningæ, til þen altaræn, þer ær bygder for vars faþers oc faþerbroþers syælæ, et par altara clæþæ, oc et par messu clæþæ prestenom met enum kalc af twa mark sylfs forgyltæn; jtem til Lyncopungs kirkiu bygningh hundraþa mark swænscæ pænningæ, til þen altaren, þer ær bygder for þerræ syælæ, swa mykit sum før ær sakt; item til Scara kirkiu bygning hundraþa marker penningæ, til þen alþaren þer ær oc bygder for þerræ syælæ, swa mykit sum før ær sact; til Strængenæs kirkiu fæmtighi mark pænninga; til Væstræ Aros samuleeþ; til Abo kirkiu bygning hundraþa mark pænningæ; til Vexsyo samuleeþ; siþan allom gramunkaklostrum i Swerike oc i Gotlande hundraþa mark pænningæ til jæmsciptes …. jtem prædicæræbrøþrum i Siktunum þrætyghi mark pænningæ; siþæn hwariu andru clostre af þem lifnaþenum i Swerike tyu mark; jtem barføttubrøþrum i Stocholme fæmtighi mark penningæ; siþan hwariu andru clostre aff þem sama lifnaþe i Swerike tyu mark pænningæ*; jtem hwariu hælghæ andzhuse i Swerike tyu marker; jtem hwariom spitalæ i Swerike samuleþ; …. jtem hwarri kyrkiu þer wi hawum goþz i i Swerike, baþe i køpstaþum oc swa vtan, þer wi hawum jus patronatus til, þre mark, twa prestenom oc clokkaranum enæ half mark pænningæ; jtem hwarri kirkiu ælleghis, þer wi hawum goþz oc egh ius patronatus til, twa mark, oc enæ prestenom; …. jtem hawum vi giwit fatøghum mannom at skiptæ mællom owan scogh oc i Finlande tu hundraþa mark pænninga, j Lynnkøpungs biscopsdøme oc Vexsyo samuleþ, j Scara biscopsdøme hundraþa mark; …. Framleþis til fulkomilse alla fornæfndæ støkke þa sætium wi all var jngiæld i Finlande, skatten, reþupennynge, rughkarpen, falcælæghit oc al annur jngæld, ængom vndantaknom, hvilicæ handæ þe æru, til at gyældæ met vart bæggiæ testamentum, som nu scriwat ær, oc swa til þes vm Guþ skiuter oss nokat i hugh framleþis meer wiliæ gyoræ, þo þessu oskaddu, forbyuþande harþlicæ vndi Guþz ban, varræ fru oc aldræ hælghæ mannæ varom æruingiom, æftekomandom oc hwariom androm manni, hwariæ handa skipilse han hæltz se, þessæ vara skipan æller pant at hindræ, qwæliæ æller til nokra handa skuld at giældæ med utsætiæ før æn var testament æru gulden vppa þen ytarstæ pænningh. Byudum vi oc varom foghata med þessu varu brewe, Dani Niclesson, som nu ær, oc allum þem efter han kunno koma, at han æller þe efte varn døþ ængum manni i værældinni swari æller ræt gyori af þessom varom jngieldum vtan varom exequtoribus, som hær næfnæs æller þem, som þe byuþa af þerræ væghnæ. Kan oc swa tyma at Dan Niclesson falder fra æller vil egh þem giora swa ræt som nu ær sakt, þet vi ey troum, þa skulu vare exequtores med þy varra, som æfte lywer, hawa fult vald vspurþum allom androm mannom at þen tiltaka oc þer i sætyæ, som þøm gyør swa ræt som nu ær sakt, til þet ær løst a ytærstæ pænningh. Siþæn var testament æru gulden som nu ær sact, þa wilyom vi at þe samu jngiæld alsaman aff Fynlande skulu liggiæ oc vara til løsn varræ gyældæ med androm varom jngieldom owan scagha, som førræ sighs, oc sætyum þøm i hænder varom executoribus oc ængom androm at gyældæ war giæld med þøm vndi swa skiæl oc fororþ som øwærst sighs i breweno Executores varræ bæggiæ, oc þess varra, som før dør, vælyom vi heþirlicæ herræ ærchibiscopen af Vpsalum, biscopa af Lynnkøpunge oc Scarum, herræ Nicles Abyornæson, Gøzstaff Tunæson, Magnus Niclesson riddæræ, Joan Cristinæson swen, med þy varra, som æfte lywer …. Nu til staþfestilse þessæ testamentz sætyum vi varræ bæggiæ jnsighle for þættæ breff met varra raþgiwaræ jnsighlum, som hær skulu næfnæs. Frammarmeer vi Hemminger, met Gudz naþ ærchibiscoper i Vpsalum, Pætær i Lynkøpungi, Siggi i Scarum oc Thomas i Vexsyo, met samu naþ kyrknæ byscopæ, Nicles Abyornæson, Gøzstawer Tunæson, Knuter Folcæson, Karl Neskonungsson, Gisli Ælinuson, Vlfwr Abyornæson, Karl Tukæson, Anundur Sturæ, Lawrenz Karlsson, Kætil Glysingh, Israel Byrgersson oc Magnus Niclesson, riddæræ, Joan Cristinæson oc Dan Niclesson, suenæ, vars herræ konungsens fornæfnz raþgiware i Swerike, bindom oss alla saman oc hwarn varra særdelis, swa mykit som hwaryom varra ær loflict af synu embete, oc luwum staþlicæ met þessu brewe for oss oc alla andra þem, som for vara skul lata aller gyoræ viliæ, at halda, styrkyæ oc gøma, vskad at fulkoma al førnæfnd støkke oc hwart þerra, særdelis i sinne makt þet frammarstæ wi formaghum …. som giort, scriwat oc giwit var i Løþesom æfter vars Herræ byrþ þusanda arum þryhundraþa arum fyrityghi oc syæx arum a sanctorum Philippi et Jacobi apostlæ dagh.